สวัสดีค่ะตอนนี้ตาหนูบวมมากเลยค่ะ แทบลืมไม่ขึ้นเมื่อคืนตอนที่หนูนอนอยุ่ เหมือนมีอะไรเข้าตาค่ะ แต่เหมือนมันอยู่ตรงขนตาค่ะพอไปเช็ดออกๆ มันก็รุ้สึกแสบค่ะ แล้วตาก็เริ่มบวมตอนนี้มันบวมมากค่ะ แต่ไม่มีอาการปวดหรือแสบค่ะหนูควรทำยังไงดีคะ
สวัสดีค่ะ อาการตาบวม ลืมตาไม่ขึ้น แสบตานั้น อาจจะเกิดจากการระคายเคืองและอักเสบของเยื่อบุตาขาวจากสิ่งแปลกปลอมที่เข้าไปในตาดังทีกล่าวมา ไม่ว่าจะเป็นขน ผม หรือเป็นสารเคมีใดๆ สาเหตุอื่นๆเช่น การติดเชื้อไวรัสที่เยื่อบุตาขาว ภูมิแพ้ที่ตา กระจกตามีแผลจากสิ่งแปลกปลอม เป็นต้นเบื้องต้นคิดว่าน่าจะเกี่ยวกับสิ่งแปลกปลอมที่เข้าไปในตา ซึ่งควรจะได้รับการคีบหรือชะล้างออกมา ตอนนี้แนะนำยังไม่ไปแคะหรือเขี่ยในตาเอง อาจใช้น้ำเปล่าสะอาดชะล้างภายนอก แล้วใช้ผ้าสะอาดปิดตาเอาไว้ หากตาบวมมาก ลืมไม่ขึ้นเลย ควรรีบไปที่รพ.เพื่อทำการตรวจในตาและล้างตาโดยจักษุแพทย์ ร่วมกับได้รับยาฆ่าเชื้อเพื่อลดโอกาสการติดเชื้อบริเวณนัยน์ตาค่ะ